b'\n_START_ARTICLE_\nIlju\xc5\xa1in Il-14\n_START_PARAGRAPH_\nIl-14 (rus. \xd0\x98\xd0\xbb-14, pagal NATO kodifikacij\xc4\x85 Crate)\xc2\xa0\xe2\x80\x93 tarybinis trump\xc5\xb3 ir vidutini\xc5\xb3 nuotoli\xc5\xb3 st\xc5\xabmoklinis dviej\xc5\xb3 varikli\xc5\xb3 \xc5\xbeemasparnis monoplanas atvirk\xc5\xa1\xc4\x8dio str\xc4\x97li\xc5\xa1kumo sparnais. Sukurtas XX a. ketvirto de\xc5\xa1imtme\xc4\x8dio pabaigoje pakeisti pasenusius Li-2 ir Il-12._NEWLINE_Tai buvo patikimas, saugus, ekonomi\xc5\xa1kas, paprastas valdyti ir aptarnauti, galintis t\xc5\xabpti ir kilti nedideliuose, gruntiniuose oro uostuose, l\xc4\x97ktuvas. L\xc4\x97ktuvo baz\xc4\x97 buvo pritaikyta \xc4\xafvairiai paskir\xc4\x8diai: padidinto komforto (Il-14S, Il-14PS, Il-14SI, Il-14SO), krovininis (iki 3500 kg) Il-14G, transportinis Il-14\xd0\xa2, transportinis desanto Il-14-ZOD, aerofotografuojantis.\n_START_SECTION_\nEksploatacija\n_START_PARAGRAPH_\nPirmas Il-14 skrydis \xc4\xafvyko 1950\xc2\xa0m., 1952\xc2\xa0m. prasid\xc4\x97jo l\xc4\x97ktuvo bandymai \xc4\xafvairiomis meteorologin\xc4\x97mis s\xc4\x85lygomis. Pastatyta 1100 toki\xc5\xb3 l\xc4\x97ktuv\xc5\xb3 (tame tarpe 80 VDR, Drezdeno aviacijos gamykloje, 203- tuometin\xc4\x97je \xc4\x8cekoslovakijoje (kaip Avia-14). Il-14 modelis buvo statomas ir Kinijoje, pavadinimu Y-6._NEWLINE_Reguliariai keleivius skraidinti \xc5\xa1iuo l\xc4\x97ktuvu prad\xc4\x97ta 1954\xc2\xa0m. lapkri\xc4\x8dio 30 d. Iki 1960-\xc5\xb3j\xc5\xb3 Il-14 buvo pagrindiniu Aeroflot l\xc4\x97ktuvu magistraliniuose vidaus ir tarptautiniuose mar\xc5\xa1rutuose. Prad\xc4\x97jus naudoti duj\xc5\xb3 turbinin\xc4\xaf An-24 bei reaktyvin\xc4\xaf Jak-40, Il-14 pla\xc4\x8diai naudotas vidin\xc4\x97se linijose, ypa\xc4\x8d Tolimojoje \xc5\xa1iaur\xc4\x97je, Sibire. Keleivinius Il-14 naudojo Bulgarija, \xc4\x8cekoslovakija, Kuba, VDR, Jugoslavija, Lenkija, Vengrija, Mongolija, \xc5\xa0iaur\xc4\x97s Kor\xc4\x97ja, Jemenas; karinius\xc2\xa0\xe2\x80\x93 Albanija, Al\xc5\xbeyras, Afganistanas, VDR, Egiptas, Indija, Irakas, Kinija, \xc5\xa0iaur\xc4\x97s Kor\xc4\x97ja, Kuba, Lenkija, Sirija, \xc4\x8cekoslovakija ir Bulgarija. L\xc4\x97ktuvas baigtas eksploatuoti 2005\xc2\xa0m.'